<classify> NEW YORK, MAREKANI BINGWA namba mbili kwa ubora wa mchezo wa tenisiduniani upande wa wanaume, Rafael Nadal,amefanikiwa kuingia hatua ya nusu fainali ya michuano ya wazi ya US baada ya kumshindampinzani wake Diego Schwartzman. Mchezo huo ulikuwa na ushindani wa hali ya juu ambayoulitumia zaidi ya saa 2:30 na kumfanya Nadal ashinde kwa seti 6-4, 7-5, 6-2,mchezo uliopigwa kwenye uwanja wa Arthur Ashe. Mashindano hayo msimu huu yamekuwa na ushindani wahali ya juu huku magwiji kama vile Roger Federer na Novak Djokovic wakitupwanje, lakini Nadal ameweza kusonga mbele hatua inayofuata. Nadal mwenye umri wa miaka 33, lengo lake kubwa nikuhakikisha anatwaa taji hilo kubwa la Grand Slam na litakuwa la 19 katikahistoria ya mchezo huo. Mara kwa mara Roger Federer na Novak Djokovicwamekuwa wakiingia katika hatua hiyo kwa kipindi cha misimu 11, hivyo hii ni maraya kwanza kumuacha Nadal akiendelea hatua inayofuata. Katika mchezo wa nusu fainali Nadal anatarajiakukutana na bingwa namba 24 kwa ubora duniani Matteo Berrettini raia wa nchiniItalia ambaye ana umri wa miaka 23. Mchezo huo unatarajiwa kupigwa leo. Berrettini atakuwa nyota wa kwanza wa mchezo watenisi kutoka nchini Italia kufanikiwa kuingia hatua ya nusu fainali kwenye USOpen nchini New York ambapo mara ya mwisho ilikuwa mwaka 1977. Berrettini alifanikiwa kuingia hatua hiyo baada yakumchapa mpinzani wake Gael Monfils ambaye anashika nafasi ya 13 kwa ubora wamchezo huo. Berrettini alishinda kwa seti 3-6, 6-3, 6-2, 3-6, 7-6, juzi. Nyota wengine ambao watapambana kwenye nusu fainalini pamoja na Daniil Medvedev ambaye anashika nafasi ya tano kwa ubora kwenyemchezo huo ambaye anatokea nchini Urusi pamoja na Grigor Dimitrov anayeshikanafasi ya 78 kutoka nchini Bulgaria.  <topic>: MICHEZO 